18.

KUTSUVAD KOMISJONI ÜLES — tegema liikmesriikidega koostööd kõnealuse töökava ja eelkõige I lisas loetletud tulemuste rakendamisel; — teavitama liikmesriike käimasolevatest ja kavandatud spordile mõju avaldatavatest algatustest ELi teistes poliitikavaldkondades ning vastavatest arengutest komisjonis; — teavitama spordi töörühma eksperdirühmade volitustest; — toetama liikmesriike ja teisi asjaomaseid osalejaid nende käesolevas resolutsioonis esitatud teemade ja põhiküsimustega seotud tegevuses, tehes eelkõige järgmist: — kaaludes viise, kuidas hõlbustada liikmesriikide ja ekspertide osalemist, ning kutsudes osalema spordiliikumise esindajaid ja asjakohasel juhul muude I lisas nimetatud eksperdirühmades tegutsevate sidusrühmade esindajaid, tagades kõrgetasemelise ja ühtse esindatuse ja oskusteabe; — luues järgmiste valdkondade eksperdirühmad: — eetikaküsimused — oskuste ja inimressursside arendamine spordis; — luues muud toetamise vormid heade tavade vahetamise ja vastastikuse õppimise edendamiseks ning teadmiste arendamiseks (nt uuringud); — andes vajaliku eksperdipanuse dopinguvastase võitluse küsimustes, eelkõige tagades WADA dopinguvastase koodeksi tulevaste läbivaatamiste kooskõla ELi õigusega; — pakkudes logistilist ja tehnilist tuge ELi spordipoliitikat käsitlevate asjakohaste dokumentide ja teabe kogumisele ja levitamisele; — korraldades konkreetseid klastrikohtumisi nendes poliitikavaldkondades, mida käsitleti ulatuslikult eelmise ja praeguse spordialase töökava raames. Selliste kohtumiste eesmärk on arutada spordile kasu toovate ELi rahastatud projektide tulemusi, mis on asjakohased poliitika seisukohast, ning edendada heade tavade vahetamist ja ülevaateid konkreetsete teemade kohta, et teha kokkuvõte tehtud edusammudest ning määrata kindlaks, kus on vaja võtta täiendavaid meetmeid, eelkõige I lisas esitatud valdkondades. Selliseid kohtumisi tuleks korraldada vähemalt üks kord aastas; — tagama järelmeetmete võtmise komisjoni poolt loodud eelmiste kõrgetasemeliste töörühmade („Sport rohujuure tasandil“ ja „Sport ja diplomaatia“) tööle; — tagama järelmeetmed seoses eelmise, hea juhtimistava eksperdirühma koostatud soovitustega ning tagama järjepidevuse jooksvate küsimuste puhul, mis on seotud võitlusega võistluste tulemuste kokkuleppimise vastu; — edendama oskuste ja pädevuste tunnustamist spordis; — hõlbustades struktureeritud dialoogi spordi teemal, sealhulgas korraldades igal aastal ELi spordifoorumi, kuhu kutsutakse kõik spordi valdkonna eri tasandite peamised sidusrühmad; — arendades iga-aastast Euroopa spordinädalat ning edendades seda nädalat kogu aasta jooksul spordis ja füüsilises tegevuses osalemise propageerimise vahendina kooskõlas kõnealuse töökava prioriteetidega; — toetades kõnealuses töökavas kehtestatud prioriteetseid teemasid ja vastavaid põhiküsimusi, kasutades programmi „Erasmus+“ ja teiste asjaomaste ELi programmide, samuti Euroopa struktuuri- ja investeerimisfondide pakutavaid võimalusi; — võtma 2020. aasta esimeses pooles vastu aruande töökava rakendamise ja asjakohasuse kohta, tuginedes liikmesriikide vabatahtlikule panusele. Nimetatud aruanne on 2020. aasta teisel poolaastal koostatava võimaliku järgmise ELi töökava aluseks; — tehes kõnealuse ELi spordialase töökava ja eelmiste töökavade tööstruktuurides saavutatud tulemused avalikkusele kättesaadavaks, kui see on asjakohane.